היסטוריה של מאלי

ההיסטוריה של מאלי תחילתה בערך במאה ה-11 במאלי המודרנית והיא נמשכת עד ימינו.

היסטוריה מוקדמת (700 - 1591)

בהיסטוריה המוקדמת של מאלי המדינה נשלטה על ידי שלוש אימפריות מערב-אפריקאיות - אימפריית גאנה, אימפריית מאלי (כונתה: Manden Kurufa) ואימפריית סונגהאי. אימפריות אלו שלטו על מעבר הסחורות במדבר סהרה שכללו זהב, מלח וסחורות יקרות אחרות והיו בקשר עם המזרח התיכון והתחברו עם התרבות ששלטה בו. כל האימפריות הללו קמו באזור שמכונה סודאן המערבית במדבר סהרה שהוא אזור מלא בסוואנות שממוקם בין מדבר סהרה מצפון לבין יערות הגשם הטרופיים לאורך החוף של גינאה מדרום. האימפריות התאפיינו במנהיגות חזקה וקשוחה אשר מבוססת על קשרים ופרוטקציות במינוי בעלי המעמד ומינוי קרובי משפחה לתפקידי המפתח.

אימפריית סעדי

שושלת סעדי שלטה באזורים: גאו, טימבוקטו ודז'נה, החל מנפילת אימפריית סונגהאי ב-13 במרץ 1591 ועד לסביבות סוף המאה ה-17.

אחרי האימפריות (1591 - 1892)

לאחר שאימפריית סונגהאי התפרקה, לא נשארה שום מדינה ששלטה באזור ואפילו אימפריית סעדה לא הצליחה לכבוש את כל האזורים בארץ ולכן קמו מספר ממלכות קטנות שניסו לרשת את הארץ, אחת היורשות הבולטות הייתה מאלי.

אימפריית במברה / ממלכת סגוו

האימפרייה במברה התקיימה כמדינה בין השנים 1712-1861 והתבססה בעיקר על בני שבט הסגוו. מדינה זו שלטה באזורים של דרום ומרכז מאלי. ב-10 במרץ 1861 הוכרזה קץ האימפריה.

ממלכת קרטה

הפיצול בשושלת של משפחת הסגוו הוביל להקמת מדינה זו שכונתה לפעמים במברה 2. המדינה שלטה בכל הצד המערבי של מאלי ופעלה בין השנים 1753–1854. האימפרייה פורקה על ידי עומר טול מנהיג האימפרייה הטוקולרית לפני שהלך להילחם באימפריית במברה.

ממלכת קנדוגו

ממלכת קנדוגו הוקמה במאה ה-17 ושלטה במה שהיום אזור הגבול של מאלי ובורקינה פאסו.

מאסינה

מדינה נוספת שקמה בעקבות ההתקוממות האיסלאמית באזורי מאלי. המדינה כרתה ברית עם אימפריית במברה כנגד אימפריית טוקולר. מדינה זו נכבשה לבסוף על ידי עומר טול בשנת 1862.

אימפריית טוקולר

אימפריית טוקולר נוסדה על ידי אל חאג' עומר טול. בשנת 1864 שלטה האימפרייה ברוב שטחי מאלי של ימינו עד לכיבוש הצרפתי בשנת 1890.

אימפריית וואסולו

אימפריית וואסולו התקיימה זמן מועט מאוד (כ-20 שנה) החל משנת 1878 ועד שנת 1898. בראש האימפרייה עמד סמורי טור. בתחילת קיומה של האימפריה שטחה היה מה שבימינו גינאה העליונה ודרום מערב מאלי, אך בהמשך עברה האימפריה לשטח חוף השנהב עד לכיבוש הצרפתי.

הקולוניזציה הצרפתית (1892 - 1960)

החל משנת 1892 החל במאלי שלטון קולוניאלי צרפתי. בשנת 1893 מונה מושל מטעם ממשלת צרפת על אזור זה שנקרא בפיהם סודאן הצרפתית (צרפת סודאן) אך ההתנגדות לממשל הצרפתי המשיכה. בשנת 1905 רוב השטח של מאלי היה בשלטון צרפת.
בשנת 1958 החלו התושבים לנסות ולהקים ריבונות משלהם והצטרפו לקהילה הצרפתית ובהמשך (ב-1959) גם הכריזו על הקמת מדינה עצמאית בשטח מאלי. רק ב-31 במרץ 1960 הסכימה צרפת להכיר במדינה זו כמדינה עצמאית וב-20 ביוני 1960 הודיעו רשמית על הקמת המדינה ומינו את מודיבו קייטה לנשיאה הראשון.

שנות ה-2000

כיוון שקונארה משל בשתי קדנציות ועל פי החוק במאלי אסור למשול יותר משתי קדנציות, הוא לא היה יכול לגשת לבחירות ב-2002 ולכן רץ לנשיאות אמדו טומני טורה והצליח לזכות בבחירות.
בחירות 2002 במאלי ומעבר של תפקיד הנשיאות מקונארה לטורה סימלו את מעבר המדינה למדינה דמוקרטית למרות אי סדרים בבחירות ואחוז הצבעה נמוך. בבחירות 2002 אף מפלגה לא זכתה ברוב קולות הציבור אך הנשיא הנבחר מינה ממשלה פוליטית כוללת והתחייב לטפל בבעיות הדחקות ביותר ובפיתוח החברתי והכלכלי של מאלי.
בחודש ינואר 2012 החלה התקוממות, בראשות התנועה הלאומית לשחרור אזווד.
ב-22 במרץ 2012, דווח כי כוחות מורדים מהצבא הופיעו בטלוויזיה הממלכתית והודיעו שהשתלטו על המדינה. כוח המניע של המורדים היה הקונפליקטים שאיתם לא התמודד הנשיא. בעקבות המרד נאלץ הנשיא לשעבר להסתתר עד יעבור זעם.
בסוף שנת 2012 החלו קבוצות טרור להשתלט על אזורים בצפון המדינה עד כדי איום על עיר הבירה במקו. לעזרתה של מאלי נחלצה צרפת, השליטה ההיסטורית, שפתחה במבצע סרוואל. היא פרסה אלפי חיילים במדינה ולאחר קרבות מול המורדים האיסלאמיים, השיבו את השליטה בכל חלקי המדינה לממשלת מאלי.